Lawngtlai DC in KMMTTP kawng  leh SP Office bula leimin a hmunah kalin enfiah,"1116/2024-2025 Dated Lawngtlai, 9th July 2024: Vawiin khan Lawngtlai District bawrhsap Pu Cheemala Siva Gopal Reddy (IAS) chuan Kaladan Multi-Modal Transit Transport Project (KMMTTP) kawnga leimin leh  Superintendent of Police (SP) Office bula leminin in pakhat a hnawl chu a hmunah kalin a enfiah a ni. Pu Cheemala Siva Gopal Reddy chuan KMMTTP kawnga leimin nasat zualna hmun 11-Km chu a hmunah ngei tlawh a tum a. 11- Km thlen hma hian leimin vanga kawngpui kaltlang harsa tak tak hmun 5 vel laia a awm avangin a hmun hi a thleng thei lo a, hun remchang hmasa berah 11-Km hi a tlawh dawn a ni. Pu Cheemala Siva Gopal Reddy hian 11-Km thlen hmaa leimin awm ang angte thianfai tura hmalak a nih tur thu sawiin, KMMTTP kawng enkawl mektu MPWD  chu a rang lama leimin thianfai turin  a chah a. Leimin avanga harsatna tawk zawng zawngte dinhmun a hriatthiampui tih tarlangin chak taka hmalak anih tur thu a sawi bawk. P u Cheemala Siva Gopal Reddy hian Superintendent of Police (SP) Office, Lawngtlai bula leminna hmun  tlawh nghalin,  Pu R. Lokeshwaran (IPS) SP chuan a hmunah a lo tawiawm a. He leimin vanga harsatna tawkte a tawrhpui tak zet tih  sawiin, leimin in a hnawl chimah nunna chan an awm lo chu a vanneihthlak hle a ti. Fur ruahtui tlak tam  lai tak  a nih avangin mitin fimkhur a tul hle tih sawiin, Pu Cheemala Siva Gopal Reddy chuan Lawngtlai mipuite chhiatrupna thleng thei lakah inralring reng turin a chah nghal a ni. Pu Cheemala Siva Gopal Reddy hi Pu Collin Hlychho (BDO) leh Pu Dinesh Kumar Muhal, IAS (SDC) te chuan an tawiawm a ni. Attachment Loading attachment...",Dated: 9 th Jul 24 3:25 PM,https://dipr.mizoram.gov.in/post/lawngtlai-dc-in-kmmttp-kawng-leh-sp-office-bula-leimin-a-hmunah-kalin-enfiah